ai4bharat/Pralekha huggingface dataset:
குடியரசுத் தலைவர் செயலகம்
இந்தியக் குடியரசுத் தலைவர் பஞ்சாப் பொறியியல் கல்லூரியின் 52வது பட்டமளிப்பு விழா மற்றும் நூற்றாண்டு விழா நிறைவு விழாவில் கலந்து கொண்டார்
இந்தியக் குடியரசுத் தலைவர் திருமதி திரௌபதி முர்மூ சண்டிகரில் இன்று  பஞ்சாப் பொறியியல் கல்லூரியின் யின் 52வது பட்டமளிப்பு விழா மற்றும் நூற்றாண்டு விழா நிறைவு விழாவில் கலந்து கொண்டார் சிறப்பித்தார்.
நிகழ்ச்சியில் பேசிய குடியரசுத் தலைவர், 1921ஆம் ஆண்டு லாகூரில் நிறுவப்பட்ட பிஇசி, ஆராய்ச்சிக்கான முன்னணி நிறுவனமாக உருவெடுத்து, உலகளாவிய தொழில்நுட்ப மாற்றத்திற்கு வழி வகுத்துள்ளது என்றார்.
பஞ்சாப் பொறியியல் கல்லூரி நாட்டின் முதன்மையான நிறுவனம் மற்றும் இந்தப் பகுதியில் தொழில்நுட்ப கல்வியின் முன்னோடியாக விளங்குகிறது என்றார்.
தேசியக் கல்விக் கொள்கை- 2020 தெளிவு படுத்துவது என்னவெனில், ஒரு நல்ல கல்வி நிறுவனம் என்பது ஒவ்வொரு மாணவரையும் வரவேற்று, கவனம் செலுத்தப்பட்டு, நல்ல உள்கட்டமைப்பு மற்றும் தேவையான வளங்களைக் கொண்ட ஊக்கமளிக்கும் சூழல் நிலவ வேண்டும் என்பதாகும்.
பிஇசிக்கு இந்த அனைத்து தரமும் இருப்பது குறித்து குடியரசுத் தலைவர் மகிழ்ச்சியடைந்தார். இந்த கல்லூரி தொடர்ந்து சிறந்து விளங்கும் என்றும் அவர் நம்பிக்கை தெரிவித்தார்.
தொழில்நுட்பம், தொழில், குடியுரிமைச் சேவைகள், கல்வி மற்றும் ஆராய்ச்சி ஆகிய துறைகளில் நாட்டிற்கு பிஇசி பல மேதைகளை வழங்கியுள்ளது என்பதை குடியரசுத் தலைவர் மகிழ்ச்சியுடன் குறிப்பிட்டார்.
அவர்களில் சிலர்: இஸ்ரோ முன்னாள் தலைவர் டாக்டர். சதீஷ் தவான், புகழ்பெற்ற கல்வியாளர் மற்றும் ஐஐடி, புதுதில்லியின் நிறுவனர்-இயக்குனர், பேராசிரியர் ஆர்.என். டோக்ரா,
ஏவுகணை தொழில்நுட்பம் மற்றும் வியூக அமைப்பின் நிபுணர் டாக்டர். சதீஷ் குமார், அறிவியலுக்காக சுய தியாகத்தின் உத்வேகம் மிகுந்த வரலாற்றை உருவாக்கிய இந்திய வம்சாவளியைச் சேர்ந்த முதல் பெண் விண்வெளி வீராங்கனை கல்பனா சாவ்லா பிஇசியின் ஏரோநாட்டிக்கல் இன்ஜினியரிங் துறையின் முன்னாள் மாணவியாகும் என்று அவர் கூறினார்.
பிஇசியில் ஜியோஸ்பேஷியல் டெக்னாலஜி துறையில் கல்பனா சாவ்லா என்று இருக்கை நிறுவப்பட்டிருப்பதைக் குறிப்பிடுவதில் மகிழ்ச்சி அடைகிறேன் என்று அவர் கூறினார். நாட்டின் முன்னேற்றத்திற்கு அதிக உத்வேகம் அளிக்க தொழில்நுட்ப கல்வி நிறுவனங்களில் பெண் மாணவர்களின் எண்ணிக்கையை அதிகரிக்க வேண்டும் என்றார்.
பட்டம் பெற்ற மாணவர்கள் மத்தியில் உரையாற்றிய ஜனாதிபதி, வரம்புகள் இல்லாத வாய்ப்புகள் மற்றும் சாத்தியக்கூறுகள் நிறைந்த உலகில் நீங்கள் அடியெடுத்து வைக்கின்றீர்கள். நீங்கள் வாய்ப்புகளை சாதகமாக்கி வெற்றியடைந்து, சாத்தியங்களை நிச்சயமானதாகவும் மாற்றும் திறன் கொண்டவர்கள் என்பதில் சந்தேகமில்லை என்றார்.
நீங்கள் உங்கள் வாழ்க்கையில் எதைத் தேர்ந்தெடுத்தாலும் தாய்நாட்டிற்கான உங்கள் கடமைகளை ஒருபோதும் மறக்க வேண்டாம் என்றும் நாளைய இந்தியாவை உருவாக்குபவர்கள் நீங்களே என்றும் கூறினார்.
இந்த சிறப்புமிக்க கல்வி நிறுவனத்தில் பெற்ற அறிவை நீங்கள் மனிதகுல சேவையிலும் பயன்படுத்துவீர்கள் என்று எதிர்பார்க்கின்றேன் என்றார்.
மகாத்மா காந்தியின் 'சர்வோதயா' குறித்த உறுதிப்பாட்டை மாணவர்கள் தங்களின் தனிப்பட்ட முன்னுரிமைகளில் வைத்திருக்கும்படி குடியரசுத் தலைவர் வலியுறுத்தினார்.
தேசத் தந்தையின் தத்துவங்களை நடைமுறைப்படுத்துவது ஒவ்வொரு குடிமகனின், குறிப்பாக இளைஞர்களின் தார்மீகக் கடமை என்றும் அவர் கூறினார்.
பிஇசி-யின் பட்டமளிப்பு விழாவிற்கு சற்று முன்பாக, சண்டிகர் யூனியன் பிரதேச சட்டமன்ற தலைமைச் செயலகத்தில் புதிதாக கட்டப்பட்ட கட்டிடத்தை ஜனாதிபதி திறந்து வைத்தார்.
கப்பல் போக்குவரத்து அமைச்சகம்
2021ல் ஜேஎன்பிடி 5.63 மில்லியன் டிஇயுக்கள் சரக்குகளைக் கையாண்டு சாதனை படைத்துள்ளது
இந்தியாவின் முன்னணிப் பெட்டக ஏற்றுமதி துறைமுகமான ஜவஹர்லால் நேரு துறைமுக பொறுப்புக் கழகம்  2021ல் 5.63 மில்லியன் 
டிஇயுக்களைக் கையாண்டு தொடர்ச்சியான வளர்ச்சியில் உள்ளது. இது 2020ல்4.47 மில்லியன்  டிஇயுக்கள் என்பதிலிருந்து 25.86% அதிகமாகும். இந்தத் துறைமுகம் தொடங்கப்பட்டபின் 5.63 மில்லியன் டிஇயுக்கள்  என்பதுடன் மொத்தம் 76.14 மில்லியன் டன்கள் சரக்குகள் கையாண்டது ஓராண்டில் இதுவே உயரளவாகும்.
மேலும் இந்தியாவின் எந்தவொரு துறைமுகத்தால் கையாளப்பட்ட ஏற்றுமதி இறக்குமதி பெட்டகங்களையும் கூட மிகவுயர்ந்த அளவாகும்.
துறைமுக செயல்பாட்டிற்குத் தங்களின் ஆதரவை அளித்த தொழிலாளர்களையும் சம்பந்தப்பட்டவர்களையும் பாராட்டிய ஜேஎன்பிடி தலைவர் திரு சஞ்சய் சேத்தி,
பெருந்தொற்றின் சவால்களுக்கு அப்பால் இந்த ஆண்டு இந்தத் துறைமுகத்தின் செயல்பாடு இந்தியப் பொருளாதார வளர்ச்சிக்கு எங்களின் உறுதிப்பாட்டிற்கு சான்றாக உள்ளது என்றார். பெருந்தொற்றிலிருந்து உலகம் மீண்டுவரும் நிலையில் அதிகரிக்கும் தேவையை எதிர்கொள்ள, சம்பந்தப்பட்டவர்களுக்கு உரிய நேரத்தில் பாதுகாப்பான பொருட்கள் போக்குவரத்துக்கு நாங்கள் உதவிசெய்து வருகிறோம். கடலோர சரக்குப் போக்குவரத்துக்கு முக்கியத்துவம் அளிக்க சாகர்மாலா திட்டத்தின் கீழ் புதிதாக அர்ப்பணிக்கப்பட்ட கடலோர கப்பல் போக்குவரத்துத் துறைமுகத்துக்கான ஒத்திகை இந்த ஆண்டு தொடங்கப்பட்டுள்ளது. நவீன மத்தியப்படுத்தப்பட்ட வாகனநிறுத்த வளாகம் , ஜேஎன்பி-சிபிபி செல்பேசி செயலி, இ-வாலட் ஆகியவை தொடங்கப்பட்டுள்ளன. சிபிபி செயல்பாடுகளின் தரவுகள் பயன்பாட்டாளர்களுக்கு எளிதில் கிடைக்க இவை வகைசெய்யும் என்றும் அவர் கூறினார்.
மனித வள மேம்பாட்டு அமைச்சகம்
கல்வி முறையை மாணவர் சமுதாயத்தின் நலன்களுக்காக மாற்றி அமைப்பதில் அரசு எடுத்துள்ள நடவடிக்கைகள்
சமுதாயத்தின் அனைத்து பிரிவினருக்கும் தரமான கல்வி வழங்குவதில் சம வாய்ப்புகளை ஏற்படுத்தித் தருவதில் அரசு உறுதியுடன் உள்ளது. இந்தியாவின் மனித வள திறனை அதன் முழு அளவுக்கு சமத்துவம் மற்றும் அனைத்தையும் உள்ளடக்கிய தன்மையுடன் பரிணமிக்க செய்வதே மத்திய மனித வள மேம்பாட்டு அமைச்சகத்தின் எதிர்நோக்கு ஆகும். எழுத்தறிவு, இளைஞர்களுக்கான அடிப்படைக் கல்வி, உயர் கல்வி, தொழில்நுட்ப கல்வி உள்ளிட்ட அனைத்து நிலை கல்வியிலும் விரிவாக்கம் ஆகியவற்றுக்கான பல்வேறு திட்டங்களை அமைச்சகம் செயல்படுத்தி வருகிறது.
மேலும் பாடத் திட்டத்தை அறிவாற்றல் மற்றும் பகுப்பாய்வு பகுதிகளை சமச்சீராக கொண்டதாக அமைப்பதற்கேற்ப மத்திய மனித வள மேம்பாட்டு அமைச்சகமும், தேசிய கல்வி ஆராய்ச்சிப் பயிற்சி நிறுவனமும் ஆசிரியர்கள், கல்வியாளர்கள், மாணவர்கள், பெற்றோர் மற்றும் பள்ளிக் கல்வி சம்பந்தப்பட்ட அனைவரிடமிருந்தும் ஆலோசனைகளை வரவேற்றுள்ளது. பாடத் திட்டத்தை வாழ்க்கைத் திறன்களான படைப்பாற்றல், விளையாட்டுகள் போன்றவற்றுடன் இணைக்க இந்த ஆலோசனைகள் உதவும்.
தற்போது மக்களின் தேவைகள் மாறி வரும் சூழ்நிலை ஆகியவற்றை எதிர்க்கொள்ளும் வகையில் புதிய கல்விக் கொள்கையை உருவாக்கும் முயற்சியில் அரசு ஈடுபட்டுள்ளது. கல்வித் தரம், புதுமைப் படைப்பு, ஆராய்ச்சி, மாணவர்களுக்கு திறன்கள், அறிவு ஆகியவற்றை வழங்கி அதன் மூலம் இந்தியாவை அறிவு ஆற்றல் மிக்கதாக மாற்றுதல் ஆகியவற்றை நோக்கமாக கொண்டு புதிய கல்விக் கொள்கை உருவாக்கப்பட்டு வருகிறது.
மத்திய மனித வள மேம்பாட்டு இணையமைச்சர் டாக்டர் சத்திய பால் சிங் இன்று  மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் இத்தகவலைத் தெரிவித்துள்ளார்.
(Visitor Counter : 130
PIB Headquarters
கொவிட்-19 - பிஐபி செய்தித் தொகுப்பு
25.04.2020
- குடியரசுத் தலைவர் செயலகம்
- ரசாயனம் மற்றும் உரங்கள் அமைச்சகம்
- நுகர்வோர் நலன், உணவு மற்றும் பொது விநியோகம் அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- தகவல் மற்றும் ஒலிபரப்பு அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- சாலைப் போக்குவரத்து மற்றும் நெடுஞ்சாலைத்துறை அமைச்சகம்
- அறிவியல் மற்றும் தொழில்நுட்பத்துறை
(Visitor Counter : 133
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 10.89 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1839447
குடியரசுத் தலைவர் செயலகம்
திரு. பிரணாப் முகர்ஜியின் பிறந்த நாளையொட்டி, அவருக்கு குடியரசுத் தலைவர் மலரஞ்சலி செலுத்தினார்
குடியரசுத் தலைவர் திருமதி. திரௌபதி முர்மு, இந்தியாவின் முன்னாள் குடியரசுத் தலைவர் திரு. பிரணாப் முகர்ஜியின் பிறந்தநாளையொட்டி, அவரது திருஉருவப்படத்திற்கு மலர்தூவி மரியாதை செலுத்தினார்.
சுற்றுலா அமைச்சகம்
நமது நாட்டைப் பாருங்கள் வரிசையின் கீழ் 'கலாச்சாரம், சுற்றுலா - கோவாவின் பொருளாதாரத்தின் இரு பக்கங்கள்' என்னும் தலைப்பில் 24வது இணையக் கருத்தரங்கை சுற்றுலா அமைச்சகம் நடத்தியது.
'கலாச்சாரம், சுற்றுலா - கோவா பொருளாதாரத்தின் இரு பக்கங்கள்' என்னும் தலைப்பில், நமது நாட்டைப் பாருங்கள் வரிசையின் கீழ் 26 மே, 2020 அன்று நடத்தப்பட்ட இந்திய அரசின் சுற்றுலாத் துறையின் இணையக் கருத்தரங்கு, இந்தியாவின் மிகவும் புகழ்பெற்ற சுற்றுலாத் தலமான கோவாவில் உள்ள அதிகம் அறியப்படாத இடங்கள், வரலாறு, கட்டிடக்கலை, கலாச்சாரம் மற்றும் பாரம்பரியம் என சுற்றுலாப் பயணிகள் அறிந்து கொள்ள வேண்டிய விஷயங்களை இதில் கலந்துகொண்டவர்களுக்கு அறிமுகப்படுத்தியது.
திரு. சஞ்சீவ் சர்தேசாய் , திரு. அர்மினியோ ரிபேரியோ  மற்றும் திருவாளர் சவானி ஷெட்யி  ஆகியோர் வழங்கிய இந்த இணையக் கருத்தரங்கு, நூற்றாண்டுகளைக் கடந்து செல்லும் கோவாவின் செழிப்பையும், அதன் புகழ்பெற்ற கடற்கரைகள் மற்றும் இரவு வாழ்க்கையைத் தாண்டிய கலாச்சார பகிர்தல் மற்றும் படைப்பாற்றலையும் வெளிப்படுத்தியது.
இடைக்கால கடம்படோ பேரரசு விஜயநகரம், பாமனி சுல்தானகம் மற்றும் பிஜப்பூர் சுல்தானகம் ஆகியவற்றில் இருந்து, பிஜப்பூர் சுல்தானகத்தைத் தோற்கடித்த போர்ச்சுகீசியரின் கோவா படையெடுப்பு வரை கோவாவின் வரலாற்றைப் பற்றிய பார்வையை இந்த இணையக் கருத்தரங்கு வழங்கியது. சுமார் 450 வருடங்களுக்கு நீடித்த போர்ச்சுகீசிய அரசு எவ்வாறு கோவாவின் கலாச்சாரம், உணவு மற்றும் கட்டிடக்கலை மீது அதிக அளவில் பாதிப்பு ஏற்படுத்தியது என்பது குறித்து பேச்சாளர்கள் எடுத்துரைத்தார்கள்.
இணையக் கருத்தரங்க நிகழ்ச்சிகளின் காணொளிகள், https://www.youtube.com/channel/UCbzIbBmMvtvH7d6Zo_ZEHDA/featured
என்னும் முகவரியிலும், இந்திய அரசின் சுற்றுலா அமைச்சகத்தின் அனைத்து சமூக ஊடக தளங்களிலும் கிடைக்கின்றன.
இணையக் கருத்தரங்கின் அடுத்த பாகம் 28 மே, 2020 அன்று காலை 11 மணி முதல் மதியம் 12 மணி வரை, 'ஈடுபாடுள்ள பயணிக்கான வடகிழக்கு இந்தியா' என்னும் தலைப்பில் நடைபெறும். https://bit.ly/NorthEastDAD என்னும் சுட்டியில் பதிவு செய்து கொள்ளலாம்.
சுற்றுலா அமைச்சகம்
சுற்றுலாத்துறை அமைச்சகத்துக்கு ரூ.2,400 கோடி ஒதுக்கீடு : 2021-22ம் ஆண்டை விட 18.42 சதவீதம் அதிகம்
சுற்றுலாத்துறை அமைச்சகம் அமல்படுத்திய பல திட்டங்களுக்கு தேவையான நிதியை வழங்க, இந்த நிதிநிலை அறிக்கையில், சுற்றுலாத்துறை அமைச்சகத்துக்கு ரூ. 2,400 கோடியை, மத்திய நிதியமைச்சர் திருமதி நிர்மலா சீதாராமன் ஒதுக்கியுள்ளார். இந்த ஒதுக்கீடு கடந்த 2021-22ம் ஆண்டு ஒதுக்கீட்டை விட 18.42 சதவீதம் அதிகம்.
பட்ஜெட் குறித்து கருத்து தெரிவித்த மத்திய சுற்றுலாத்துறை அமைச்சர் திரு ஜி கிஷன் ரெட்டி, ‘‘ தற்சார்பு இந்தியா பட்ஜெட்டுக்காக, பிரதமர் திரு நரேந்திர மோடி மற்றும் நிதியமைச்சர் திருமதி நிர்மலா சீதாராமனுக்கு நான் நன்றி தெரிவிக்கிறேன். வளர்ச்சியும், பாரம்பரியமும் கைகோர்த்து செல்வது, சுற்றுலா மற்றும் கலாச்சாரத் துறைக்கு இந்த ஆண்டு பட்ஜெட்டில் அதிகளவிலான ஒதுக்கீடுகளில் இருந்து தெளிவாக தெரிகிறது’’ என்றார்.
ரூ.2,400 கோடி பட்ஜெட் ஒதுக்கீட்டில், ரூ.1,644 கோடி சுற்றுலாத்துறை கட்டமைப்பு வளர்ச்சிக்கு ஒதுக்கப்பட்டுள்ளது. சுதேஷ் தர்ஷன் திட்டத்துக்கு ரூ.1,181.30 கோடி ஒதுக்கப்பட்டுள்ளது.
மற்ற திட்டங்களுக்களுக்க ஒதுக்கப்பட்ட நிதியை கீழ்கண்ட இணைப்பில் காணவும்: https://pib.gov.in/PressReleasePage.aspx?PRID=1794322
குடியரசுத் தலைவர் செயலகம்
சொந்த கிராமம் பராங்குக்கு ரயிலில் செல்கிறார் குடியரசுத் தலைவர்
குடியரசுத் தலைவர் திரு ராம்நாத் கோவிந்த், தில்லி சப்தர்ஜங் ரயில் நிலையத்திலிருந்து ஜூன் 25ம் தேதி சிறப்பு ரயில் மூலம், கான்பூர் செல்கிறார்.
இந்த ரயில் ஜின்ஜாக் மற்றும் கான்பூர் தெகத்தின் ரூரா பகுதியிலும் நின்று செல்லும். அங்கு குடியரசுத் தலைவர் தனது பள்ளிக்கால மற்றும் தனது ஆரம்ப சமூகசேவை கால நண்பர்களைச் சந்தித்து பேசுகிறார்.
இந்த இரு இடங்களும், குடியரசுத் தலைவரின் பிறந்த இடமான பராங்க் கிராமத்துக்கு அருகே உள்ளது. இங்கு ஜூன் 27ம் தேதி, குடியரசுத் தலைவருக்கு இரண்டு பாராட்டுவிழா நிகழ்ச்சிகள் நடைபெறுகின்றன.
ரயில் பயணத்தின்போது, குடியரசுத் தலைவர் தனது சிறு வயது முதல், நாட்டின் உயர்ந்த அரசியல் சாசன பதவிக்கு வந்தது வரை 70 ஆண்டு கால நினைவு பயணத்தில் பயணிப்பார்.
குடியரசுத் தலைவரானபின்பு, தனது சொந்த கிராமத்துக்கு முதன் முறையாக குடியரசுத் தலைவர் செல்கிறார். இங்கு அவர் முன்பே செல்ல போட்ட திட்டங்கள், கொரோனா தொற்று காரணமாக செயல்படுத்த முடியவில்லை.
மக்களுடன் இணைந்திருக்க, இதற்கு முன்பு பல குடியரசுத் தலைவர்கள் ரயில் பயணம் மேற்கொண்டுள்ளனர். ஆனால் 15 ஆண்டுகள் இடைவெளிக்குப்பின், தற்போது குடியரசுத் தலைவர் ரயில் பயணம் மேற்கொள்கிறார். கடைசியாக கடந்த 2006ம் ஆண்டு அப்போதைய குடியரசுத் தலைவர் டாக்டர் ஏபிஜே அப்துல் கலாம் தில்லியிருந்து சிறப்பு ரயில் மூலம் டேராடூன் சென்று, இந்திய ராணுவ அகாடமியின் பயிற்சி நிறைவு விழாவில் கலந்துக் கொண்டார்.
ஜூன் 28ம் தேதி கான்பூர் மத்திய ரயில்வே நிலையத்திலிருந்து சிறப்பு ரயிலில் பயணிக்கும் குடியரசுத் தலைவர், 2 நாள் பயணமாக லக்னோ வருகிறார். ஜூன் 29ம் தேதியன்று, அவர் சிறப்பு விமானம் மூலம் புது தில்லி திரும்புகிறார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729838
உள்துறை அமைச்சகம்
புதிய வடகிழக்கின் தொலைநோக்கோடு புதிய இந்தியாவின் கனவு நனவாகும்: உள்துறை அமைச்சர்
வடகிழக்கு மாநிலங்களுக்கு நெடுஞ்சாலைகளும், தகவல் தொழில்நுட்பப் பாதைகளும் தேவை : திரு ராஜ்நாத் சிங்
ஷில்லாங்கில் நடைபெற்ற வடகிழக்கு கவுன்சிலின் 67 ஆவது வருடாந்திர மாநாட்டின் நிறைவுக் கூட்டத்திற்கு தலைமை வகித்தார் உள்துறை அமைச்சர்
புதிய இந்தியாவுக்கான பாதை வளர்ச்சி அடைந்த, அமைதியான, புதிய வடகிழக்கின் வழியாகவே செல்லும் என்று மத்திய உள்துறை அமைச்சர் திரு. ராஜ்நாத் சிங் கூறியுள்ளார். ஷில்லாங்கில் நடைபெற்ற வடகிழக்கு கவுன்சிலின் 67ஆவது வருடாந்திர மாநாட்டின் நிறைவுக் கூட்டத்தில் பேசிய அவர், 2022 ஆம் ஆண்டிற்குள் புதிய இந்தியாவை உருவாக்கும் கனவை பிரதமர் திரு. நரேந்திர மோடி கொண்டிருப்பதாக கூறினார். மேலும் பேசுகையில் புதிய இந்தியாவின் கனவு, புதிய வடகிழக்கின் தொலை நோக்கோடுதான் நனவாகும் என்றார் அவர்.
மேம்படுத்தப்பட்ட சாலை தொடர்பு மற்றும் தகவல் தொழில்நுட்பத்தின் மூலமாக புதிய வடகிழக்கு உருவாகும் என்றார் உள்துறை அமைச்சர். வடகிழக்கில் சாலைத் தொடர்பு மேம்பட வேண்டியது அவசியம். இந்த துறையில் சமீப காலமாக முன்னேற்றம் ஏற்பட்டிருக்கிறது. மேம்படுத்தப்பட்ட தொடர்பின் மூலமாக இப்பகுதியின் பொருளாதார வாய்ப்புகள் நிறைவேற்றப்படும் என்றார் திரு ராஜ்நாத் சிங். இப்பகுதியில் தரமான தொலைத் தொடர்பு சேவை வழங்கப்பட்டால் தென்கிழக்கில் உள்ள இளைஞர்கள் தங்களது இல்லங்களுக்கு அருகிலேயே வேலைவாய்ப்புகளை பெறுவர். இது அங்குள்ள இளைஞர்கள் நாட்டின் தொலைதூரப் பகுதிகளுக்கு குடிபெயர்ந்து செல்வதையும் தடுக்கும் என்றார் அவர்.
திறன் மேம்பாட்டில் தொழிற்பயிற்சிக் கூடங்களும், பாலிடெக்னிக் நிறுவனங்களும் பங்காற்ற வேண்டும் என்று மத்திய உள்துறை அமைச்சர் குறிப்பிட்டார். திறன் மேம்பாட்டிற்கான மாகாண அமைப்பை நிறுவுவது குறித்து வடகிழக்கு கவுன்சில் பரிசீலிக்க வேண்டும் என்றார் அவர்.
வடகிழக்கு கவுன்சிலின் 67 ஆவது வருடாந்திர மாநாட்டில் வடகிழக்கு கவுன்சிலின் துணைத் தலைவரும் வடகிழக்கு வளர்ச்சி, ஊழியர் நலன், பொதுமக்கள் குறைகள் மற்றும் ஓய்வூதியம், அணுசக்தி விண்வெளித் துறை மற்றும் பிரதமர் அலுவலகத்தின் இணையமைச்சர் டாக்டர். ஜிதேந்திர சிங், ஆளுநர்கள், முதலமைச்சர்கள், 8 வடகிழக்கு மாநிலங்கள் மற்றும் வடகிழக்கு மாகாணத்தின் வளர்ச்சிக்கான மத்திய அமைச்சகத்தின் உயரதிகாரிகள் கலந்து கொண்டனர்.
•••••••
(Visitor Counter : 96
பாதுகாப்பு அமைச்சகம்
சேலா சுரங்கத் திட்டத்தில் அனைத்து அகழ்வுப் பணிகளையும் நிறைவு செய்ததைக்க குறிக்கும் இறுதி வெடிப்பை நடத்தியது எல்லை சாலைகள் அமைப்பு
980 மீட்டர் நீளமுள்ள சேலா சுரங்கத்தில் தகர்க்கும் பணியின் கடைசி வெடியை , எல்லைச் சாலைகள் தலைமை இயக்குநர் லெப்டினன்ட் ஜெனரல் ராஜீவ் சவுத்ரி புதுதில்லியிலிருந்து இ-நிகழ்ச்சி மூலம் இன்று வெடிக்கச் செய்தார். இந்த திட்டத்தின் அகழ்வுப்பணி நிறைவடைந்ததை இது குறிக்கிறது. மோசமான வானிலை, கடும் பனிப்பொழிவுக்கு இடையே எல்லைச் சாலைகள் அமைப்பு இந்தச் சாதனையை நிகழ்த்தியுள்ளது.
சேலா சுரங்கச் சாலை அருணாச்சலப் பிரதேசத்தின் மேற்கு காமெங் மாவட்டத்தில் அமைந்துள்ளது. இந்த திட்டம் நிறைவடையும் போது, தவாங்கிற்கு இணைப்பை வழங்குவதுடன், அதன் உயிர்நாடியாகவும் இருக்கும். முதலாவது சுரங்கம் 980 மீட்டர் ஒற்றை குழாய் சுரங்கமாகும். 1555 மீட்டர் நீளமுள்ள இரண்டாவது சுரங்கம், இரட்டை குழாய் அமைப்பைக் கொண்டது. அதில் ஒரு பாதையும், அவசர காலங்களில் தப்பிப்பதற்கான வழிஎன இரண்டு சுரங்கங்கள் இருக்கும். 13,000 அடி உயரத்தில் கட்டப்படும் நீளமான சுரங்கங்களாக இவை இருக்கும்.
சேலா திட்டத்திற்கான அடிக்கல்லை 2019-ம் ஆண்டு பிரதமர் திரு நரேந்திர மோடி நாட்டினார். 2021 ஜனவரி 15-ல் முதல் வெடிப்பு நடத்தப்பட்டு அகழ்வுப்பணி துவங்கியது. அதன்பின்னர் அக்டோபர் 14-ம்தேதி பாதுகாப்பு அமைச்சர் திரு ராஜ்நாத் சிங் இரண்டாவது சுரங்கத்திற்கான பணியைத் தொடங்கி வைத்தார்.
உள்துறை அமைச்சகம்
வாரணாசியில் உள்ள பனாரஸ் இந்து பல்கலைக்கழகத்தில் குப்தவம்ச வீரர் ஸ்கந்தகுப்த விக்ரமாதித்யர் பற்றிய கருத்தரங்கில் மத்திய உள்துறை அமைச்சர் திரு அமித் ஷா உரையாற்றினார்
இந்தியாவின் வரலாற்றை இந்திய நோக்கிலிருந்து வரிசைப்படுத்தவேண்டியது மிகவும் அவசியம் : திரு அமித் ஷா
வாரணாசியில் உள்ள பனாரஸ் இந்து பல்கலைக்கழகத்தில் குப்தவம்ச வீரர் ஸ்கந்தகுப்த விக்ரமாதித்யர் பற்றிய கருத்தரங்கில் மத்திய உள்துறை அமைச்சர் திரு அமித் ஷா உரையாற்றினார். இந்த நிகழ்ச்சியில் உத்தரப்பிரதேச முதலமைச்சர் திரு யோகி ஆதித்யநாத், திறன் மேம்பாடு, தொழில்முனைவுத்திறன் இணையமைச்சர் திரு.மகேந்திரநாத் பாண்டே ஆகியோர் பங்கேற்றனர்.
ஒரு சமுதாயத்தின் பண்பாட்டை பாதுகாத்து மேம்படுத்துவதில் கல்வி நிறுவனங்களின் முக்கியத்துவத்தை திரு. அமித் ஷா வலியுறுத்தினார்.
பண்டைய இந்தியாவை ஒன்றுபடுத்தியதில் குப்த சாம்ராஜ்யம் முக்கிய பங்காற்றியது என்று அவர் கூறினார். குப்த வம்சத்தின் சமுத்திர குப்தர் காலம் இந்தியாவின் பொற்காலம் என்று குறிப்பிட்ட திரு அமித் ஷா அவரது ஆட்சியின் கீழ் இந்தியாவின் எல்லைகள் துணைக்கண்டம் முழுமைக்கும் விரிவடைந்தது என்று கூறினார்.
இந்தியாவின் பண்பாட்டு நோக்கில் அதன் வரலாற்றை கால அடிப்படையில் வரிசைப்படுத்த வேண்டியது அவசியம் என்று அவர் வலியுறுத்தினார். இதற்கு உதாரணமாக வீர் சாவர்க்கரை அவர் எடுத்துக் காட்டினார். சாவர்க்கர் 1857-ஆம் ஆண்டு புரட்சியை இந்தியாவின் முதலாவது சுதந்திரப்போர் என்று குறிப்பிட்டிருந்ததை திரு ஷா சுட்டிக்காட்டினார். வரலாறு எழுதப்படுவது தேசிய கண்ணோட்டத்தில் இருக்க வேண்டும் என்பதை உறுதி செய்ய மேலும் முயற்சிகள் தேவை என்று அவர் கூறினார்.
பிரதமர் திரு.நரேந்திர மோடியின் தொலைநோக்கு கொண்ட தலைமையின் கீழ் இந்தியா உலக அரங்கில் தனது கவுரவத்தையும், மரியாதையையும் மீண்டும் பெற்றுள்ளது என்றார். தற்போது, இந்தியா, உலகின் மிகப்பெரிய ஜனநாயக நாடு என்ற வகையில் உலக விவகாரங்களில் முக்கிய குரலாக ஏற்றுக் கொள்ளப்பட்டிருக்கிறது என்றார் அவர்.
நிகழ்ச்சியில் திரு அமித் ஷா, ஸ்கந்த விக்ரமாதித்யர் பற்றிய நூல் ஒன்றை வெளியிட்டார்.
உள்துறை அமைச்சகம்
ஜம்மு காஷ்மீரை சட்டப்பூர்வ வாழ்விடமாகக் கொண்டவர்கள் அந்த யூனியன் பிரதேசத்தில் அனைத்து அரசுப் பணிகளுக்கும் விண்ணப்பிக்கத் தகுதியுள்ளவர்கள் என்று உள்துறை அமைச்சகம் அறிவிப்பு
புதிதாக உருவாக்கப்பட்டுள்ள ஜம்மு காஷ்மீர் யூனியன் பிரதேசத்தில் மத்திய சட்டங்களை அமல் செய்யும் முயற்சிகளை மேம்படுத்தும் வகையில், முந்தைய ஜம்மு காஷ்மீர் மாநிலம் தொடர்பாக இருந்த மாநில சட்டங்களை மாற்றி அமைத்தல் மற்றும் ஏற்புடையதாக்கிட 01.04.2020 அன்று மத்திய உள்துறை அமைச்சகம் ஓர் உத்தரவினைப் பிறப்பித்தது.
ஜம்மு காஷ்மீரை சட்டப்பூர்வ வாழ்விடமாகக் கொண்டவர்கள், அந்த யூனியன் பிரதேசத்தில் அனைத்து அரசுப் பணிகளுக்கும், விண்ணபிக்கத் தகுதியுள்ளவர்கள் என்றும் உள்துறை அமைச்சகம் ஓர் உத்தரவை வெளியிட்டுள்ளது.
01.04.2020 அரசிதழ் அறிவிக்கையைக் காண இங்கே கிளிக் செய்யுங்கள் 
04.04.2020 அரசிதழ் அறிவிக்கையைக் காண இங்கே கிளிக் செய்யுங்கள்
பிரதமர் அலுவலகம்
நமது கலாச்சார வேர்களை இணைப்பதற்கு கங்கா விலாஸ் தனித்துவமான வாய்ப்பாக அமைந்துள்ளது : பிரதமர்
நமது கலாச்சார வேர்களை இணைப்பதற்கும், இந்தியாவின் பன்முகத்தன்மையின் அழகான அம்சங்களை கண்டறிவதற்கும், உலகின் நீளமான ஆற்றுக் கப்பலான க்ருஸ் தனித்துவமான வாய்ப்பாக அமைந்துள்ளது என்று பிரதமர் திரு நரேந்திர மோடி கூறியுள்ளார்.
மத்திய அமைச்சர் சர்பானந்த சோனாவாலின் ட்விட்டர் பதிவிற்கு பிரதமர் ட்விட்டரில் பதிலளித்துள்ளார்;
நமது கலாச்சார வேர்களை இணைப்பதற்கும், இந்தியாவின் பன்முகத்தன்மையின் அழகான அம்சங்களை கண்டறிவதற்கும், உலகின் நீளமான ஆற்றுக் கப்பலான க்ருஸ் தனித்துவமான வாய்ப்பாக அமைந்துள்ளது.”
பிரதமர் அலுவலகம்
அனைத்து மாநிலங்கள் மற்றும் யூனியன் பிரதேசங்களைச் சேர்ந்த தொழிலாளர் நல அமைச்சர்களின் தேசிய தொழிலாளர் மாநாட்டில் பிரதமர் உரையாற்றினார்
அனைத்து மாநிலங்கள் மற்றும் யூனியன் பிரதேசங்களைச் சேர்ந்த தொழிலாளர் நல அமைச்சர்களின் தேசிய தொழிலாளர் மாநாட்டில், பிரதமர் திரு நரேந்திர மோடி காணொலி காட்சி மூலம் இன்று உரையாற்றினார். மத்திய அமைச்சர்கள் திரு பூபேந்தர் யாதவ், திரு ராமேஸ்வர் தெலி மற்றும் மாநிலங்களின் தொழிலாளர் நல அமைச்சர்கள் இதில் கலந்துகொண்டனர்.
பகவான் திருப்பதி பாலாஜிக்கு தலை வணங்கி பிரதமர் தமது உரையைத் தொடங்கினார். அமிர்த காலத்தில் வளர்ச்சி அடைந்த தேசத்தை கட்டமைப்பதற்கான இந்தியாவின் கனவுகளையும், விருப்பங்களையும் நனவாக்குவதில் இந்தியாவின் தொழிலாளர் சக்தி மிகப் பெரிய பங்களிப்பை செய்யவிருக்கிறது என்பதை பிரதமர் வலியுறுத்தினார். இந்த சிந்தனையோடு கோடிக்கணக்கான அமைப்பு சார்ந்த மற்றும் அமைப்புசாரா தொழிலாளர்களுக்காக நாடு தொடர்ந்து பணியாற்றி வருகிறது என்று அவர் கூறினார்.
சமூகப் பாதுகாப்பு வளையத்திற்குள் தொழிலாளர் சக்தியைக் கொண்டுவருவதற்கான முக்கிய முயற்சிகளில் ஒன்றாக இ-ஷ்ரம் இணையப்பக்கம் விளங்குவதை அவர் சுட்டிக்காட்டினார். ஓராண்டுக் காலத்திற்குள் இந்த இணையப்பக்கத்தில் 400 பகுதிகளிலிருந்து 28 கோடி தொழிலாளர்கள் பதிவு செய்திருப்பதாக அவர் கூறினார். இந்த இணையப் பக்கம் குறிப்பாக கட்டுமானத் தொழிலாளர்கள், புலம் பெயர்ந்த தொழிலாளர்கள், வீட்டு வேலை செய்வோர் பயனடைந்திருப்பதாகவும் அவர் தெரிவித்தார். மாநில இணையப்பக்கங்களை இ-ஷ்ரம் இணையபக்கத்துடன் ஒருங்கிணைக்குமாறு அனைத்து அமைச்சர்களையும் அவர் கேட்டுக் கொண்டார்.
2047ஆம் ஆண்டுக்கான அமிர்தகாலத்தின் தொலைநோக்குத் திட்டத்தை நாட்டின் தொழிலாளர் நல அமைச்சகம் தயாரித்து வருவதை எடுத்துரைத்த பிரதமர், நெகிழ்வான பணியிடங்கள், வீட்டிலிருந்து வேலை முறை, நீக்குப்போக்கான பணி நேரம், ஆகியவை எதிர்காலத்தின் தேவை என்பதை வலியுறுத்தினார். நமது பணியாளர் சக்தியில் ஒருங்கிணைந்த பகுதியாக விளங்குகின்ற கட்டுமான தொழிலாளர்கள் விளங்குவதை அனைவரும் அறிவார்கள் என்று கூறிய பிரதமர், இவர்களுக்காக ஏற்பாடு செய்யப்பட்டுள்ள செஸ் எனும் கூடுதல் வரியை முழுமையாக பயன்படுத்திக் கொள்ளவேண்டும் என்று அனைவரையும் கேட்டுக்கொண்டார். இந்த கூடுதல் வரியிலிருந்து சுமார் 38 ஆயிரம் கோடி ரூபாய் மாநில அரசுகளால் பயன்படுத்தப்படவில்லை என்று தமக்கு தெரிவிக்கப்பட்டிருப்பதாகவும் அவர் குறிப்பிட்டார். நமது நாட்டின் உண்மையான ஆற்றலை வெளிப்படுத்துவதில் இத்தகைய கூட்டு முயற்சிகள் முக்கிய பங்கு வகிக்கும் என்பதை அனைவரும் உறுதி செய்யவேண்டும் என்று கூறி, பிரதமர் தமது உரையை நிறைவு செய்தார்.
ஆந்திரப்பிரதேசத்தில் உள்ள திருப்பதியில், இரண்டு நாள் மாநாட்டிற்கு மத்திய தொழிலாளர் நலன் மற்றும் வேலைவாய்ப்பு அமைச்சகம் ஏற்பாடு செய்துள்ளது.
தொழிலாளர் மற்றும் வேலைவாய்ப்பு அமைச்சகம்
கோவிட் 19 நோய்க்கு எதிரான சூழலில் ஊழியர் வருங்கால வைப்பு நிதியில் இருந்து பணம் எடுப்பதற்காக வந்த கோரிக்கைகளில் 1.37 லட்சம் கோரிக்கைகள் ஏற்பு
, நாடு முழுவதுமிருந்து பெறப்பட்ட 1.37 லட்சம் கோரிக்கைகளை ஏற்று 279.65 கோடி ரூபாய் வழங்கியுள்ளது. இத்தொகையை வாடிக்கையாளர்களின் கணக்கில் செலுத்தும் நடவடிக்கைகளும் துவங்கப்பட்டுள்ளன. முற்றிலும் கே.வை.சி  முறைப்படி உள்ள அனைத்து விண்ணப்பங்களும், 72 மணி நேரத்தில் பரிசீலிக்கப்பட்டு விடுகின்றன. வேறு பிரிவின் கீழ் விண்ணப்பித்துள்ள உறுப்பினர்களும், உலகளாவிய, இந்த கோவிட்19 நோய்க்கு எதிரான பிரிவின் கீழ் விண்ணப்பிக்கலாம். ஒவ்வொரு உறுப்பினரின் கேவைசி நிலைமைகளையும் பொறுத்து விண்ணப்பங்கள் பரிசீலிக்கப்பட்டு, கோரிக்கைகள் அனைத்தையும் விரைந்து முடிக்க, எல்லா முயற்சிகளும் மேற்கொள்ளப்பட்டு வருகின்றன.
உலகளாவிய கோவிட்19 நோய்க்கு எதிரான பிரிவில், முன்பணம் பெற்றுக் கொள்வதற்கான விண்ணப்பங்கள், ஆன்லைன் மூலமாக, பதிவு செய்யப்படுகின்றன. எனவே, ஒவ்வொரு ஈபிஎஃப் கணக்கும் கேவைசி முறைப்படி இருந்தாக வேண்டும் என்பது முன்னதாகவே உறுதிப்படுத்தப்படுகிறது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய அமைச்சரவை நியமனங்கள் குழு ஒப்புதல்கள்
மத்திய அமைச்சரவை நியமனங்கள் குழு  கீழ்க்கண்ட முடிவுகளுக்கு ஒப்புதல் அளித்துள்ளது:
- தேசிய பாதுகாப்புக் குழுத் தலைமையகத்தில் காலியாக இருக்கும் கூடுதல் செயலர் பணியிடம் தாற்காலிகமாக நிலை உயர்த்தப்பட்டு, செயலர் பணியிடமாக இரண்டு ஆண்டுகளுக்கு நீடிக்கப்படுகிறது. மேலும், அந்தப் பணியிடம் தேசிய பாதுகாப்புத் துணை ஆலோசகர் பதவியாகவும் ஆக்கப்படுகிறது.
- இந்த முடிவினை அடுத்து, தேசிய பாதுகாப்பு துணை ஆலோசகர் பதவியில் திரு. பங்கஜ் சரண் ஐ.எப்.எஸ்.  நியமிக்கப்படுகிறார். இவர் இப்பதவியில் மாற்றுப் பணியாக  இரண்டு ஆண்டுகள் நீடிப்பார். அவரது பணி 2018, நவம்பர் 30ம் தேதி நிறைவடைவதால் மீதமுள்ள காலம் ஒப்பந்தப் பணியில் அதே பதவியில் மறு உத்தரவு வரும் வரையில் நீடிப்பார்.